מצעד הפזמונים העברי השנתי (ה'תש"ס–ה'תשס"ט)

ערך זה עוסק במצעדי הפזמונים העבריים השנתיים שנערכו בין שנת ה'תש"ס ל-ה'תשס"ט. במצעדים שנערכו בצל הידיעות על חידוש האינתיפאדה, זכה ברשת ג' של קול ישראל שירם של שלומי שבת וליאור נרקיס "לכל אחד יש" בתואר "שיר השנה", בעוד שבגלי צה"ל זכה שלומי שבן בשירו "אריק" אשר במצעד השנתי של רשת ג' נמצא רק במקום ה-12. הבדלים אלה הצביעו לדעת פרשנים שונים על ההבדלים המנטליים-סוציאליים בין מדרגי ועורכי שני המצעדים: גל"ץ כתחנה "אליטיסטית-תל אביבית" מול רשת ג' "העממית-פריפריאלית". דנה ברגר נבחרה לזמרת השנה של רשת ג' בעקבות צאת אלבומה "עד הקצה", וגברה על זהבה בן, שרית חדד, יהודית רביץ ואלבומה "געגוע", ועל נורית גלרון עם האלבום "להתראות מתוק". שלמה ארצי הוציא את אלבומו "אהבתיהם" אשר רובו חידושים לשירים קודמים שלו, וזכה בתואר זמר השנה של הרשת כאשר הוא גבר על חמי רודנר ואלבומו "גאולה", יזהר אשדות עם "זמן קסם" ואסף אמדורסקי עם "מנועים שקטים". הדג נחש הוציאו את אלבומם הראשון, "המכונה של הגרוב", ושב"ק ס חזרו עם "כנען 2000" אך טיפקס נבחרה ללהקת השנה. בתגלית השנה זכה אורי בנאי, שגבר על שלומי שבן, תמר גלעדי ולהקת לולה. בשנה זו חיים צינוביץ' התחזה ל"שרוף" ועורר סערה תקשורתית, אך זכה באהדת הקהל. הדירוג של רשת ג' לשנה זו: הדירוג של גלי צה"ל לשנה זו: 1. "אריק" – שלומי שבן (שלומי שבן) 2. "לכל אחד יש" – שלומי שבת וליאור נרקיס (עוזי חיטמן/שלומי שבת) 3. "פרפרים" – אורי בנאי (אורי בנאי) 4. "גאולה" – חמי רודנר ושליחי הבלוז (חמי רודנר) 5. "עד הקצה" – דנה ברגר (דנה ברגר וארז ברזוליק/ורד קלפטר) 6. "בואי ניפרד" – חמי רודנר ושליחי הבלוז (חמי רודנר) 7. "שקר החן הבל היופי" – השרוף (חיים צינוביץ') 8. "עורי עור" – אביב גפן (אביב גפן) 9. "ימים של שקט" – לולה (ירדן בר-כוכבא/אבי גרייניק) 10. "אהבה" – דנה ברגר (דנה ברגר וארז ברזוליק/דנה ברגר) 11. "בשבילה אתה מלך העולם"- שלמה ארצי 12. "שמחות קטנות" – עמיר בניון ומיכה שטרית (מיכה שטרית) 13. "נוף ילדות" – שלמה ארצי (שלמה ארצי) 14. "געגוע" – יהודית רביץ (יהודית רביץ) 15. "לומדת לעוף" – דנה ברגר (דנה ברגר) 16. "שלוש בלילה" – טיפקס (קובי אוז) 17. "נופל וקם" – שב"ק ס (מוקי, כפיר ארצי, עמיר ירוחם, אמיר בסר, פילוני ודוד מוסקטל) 18. "שיר פרידה" – שלמה ארצי ובן ארצי (שלמה ארצי) 19. "לא יודע מה עובר לך בראש" – שלמה ארצי ויעל דקלבאום (שלמה ארצי) 20. "15 דקות" – אסף אמדורסקי (אסף אמדורסקי, יהלי סובול וסיון שביט/אסף אמדורסקי) 21. "בלילות של ירח מלא" – ערן צור עם רונה קינן ואפרת בן צור (ערן צור) 22. "הכוס הכחולה"- עברי לידר (עברי לידר) 23. "האהבה מתה" – תמר גלעדי (אריאל הורוביץ) 24. "חלום כהה"- אסף אמדורסקי (אסף אמדורסקי) 25. "אתה הולך לישון מוקדם" – נורית גלרון (לאה שבת) 26. "הוא והיא" – ערן צור ורונה קינן (ערן צור) 27. "בך לא נוגע" – יהודית רביץ (דן תורן) 28. "גיטרה וכינור" – אריק איינשטיין ושלום חנוך (שלום חנוך) 29. "שוב לא שקט" – אביב גפן ורוקפור (אלי לולאי, אמיר צורף ודני רכט/אמיר צורף וברוך בן יצחק) 30. "תגיד את זה" – רמי קלינשטיין וריטה (רמי קלינשטיין) 31. "ושום סלע"- דנה ברגר (תרצה אתר/עדי רנרט) 32. "קח את הכול"- שרית חדד (פבלו דורנר ופרננדז לופז רוסי, תרגום: יוסי גיספן) 33. "כמו שיורד גשם" – טל גורדון ורונה קינן (טל גורדון/טל גורדון ואמיר צורף) 34. "לא מוותר" – הדג נחש ומזי כהן (הדג נחש/הדג נחש וקובי אוז) 35. "מודה אני"- מאיר אריאל (מאיר אריאל) 36. "זמן"- ריטה ורמי קליינשטיין (אסתר שמיר/רמי קליינשטיין) 37. "אסף אמדורסקי"- קרח תשע (אוהד קוסקי ונועם רותם) 38. "זמן קסם" – יזהר אשדות וברי סחרוף (שחר אריאל/ יזהר אשדות וברי סחרוף) 39. "ילדונת" – יואב יצחק ופבלו רוזנברג (תלמה אליגון/קובי אשרת) 40. "תירגעי עכשיו" – רונית שחר (רונית שחר) "יושבים בבית קפה" של להקת טיפקס נבחר כשיר השנה של גלי צה"ל. שיר השנה ברשת ג' של קול ישראל היה "יאללה לך הביתה מוטי" בביצוע שרית חדד. חדד זכתה בתואר זמרת השנה של רשת ג'. להקת השנה של הרשת היא טיפקס, שגברה על אתניקס באלבומה "בדרך שלך", מוניקה סקס עם האלבום "יחסים פתוחים" וכנסיית השכל באלבומה "רוץ ילד". בשנה זו הוציא אייל גולן את האלבום "צליל מיתר", יהודה פוליקר את "איך קוראים לאהבה שלי", אביב גפן את "יומן מסע", ודוד ד'אור את "בנשמה" אך על כולם העפיל ארקדי דוכין שזכה בתואר זמר השנה של רשת ג' עם אלבומו "להרגיש". תגלית השנה הוא טל שגב שגבר על שי עמר ועל סאבלימינל והצל. דירוג רשת ג' לשנה זו: שרית חדד שייצגה את ישראל באירוויזיון באותה השנה, זכתה בתואר זמרת השנה בגלי צה"ל וברשת ג´ בפעם השנייה ברציפות. שלמה ארצי זכה בתואר זמר השנה של רשת ג' בעקבות אלבומו "צמאון". זוהי זכייתו העשירית של ארצי בתואר זה לאחר פעילות מוזיקלית שנפרשה על פני ארבעה עשורים. בגלי צה"ל זכה בתואר זמר השנה מוקי, בעוד שברשת ג' זכה בתואר תגלית השנה. בתואר להקת השנה זכתה אתניקס, שהייתה למעשה הלהקה היחידה ששירים שלה נכנסו למצעד השנתי. בתואר שיר השנה בשני המצעדים זכה "דרכנו" שכתב יענקל'ה רוטבליט והלחין יזהר אשדות בביצוען של שרית וינו-אלעד וחני פירסטנברג. את השיר ביצע במקור דני בסן, וזוהי הפעם הראשונה שגרסת חידוש של שיר זוכה בתואר זה. זהו גם השיר השלישי שהלחין אשדות שהגיע למעמד של שיר השנה (קדמו לו "לראות אותה היום" ו"מצטער"). המצעד השנתי של רשת ג': הפרויקט של עידן רייכל זכה ב"שיר השנה" ("אם תלך"), להקת השנה ותגלית השנה ברשת ג' ובגלגלצ. דנה ברגר זכתה בתואר "זמרת השנה" בשני המצעדים. יהודה פוליקר זכה ב"זמר השנה" ברשת ג' בעקבות הוצאת אוסף כפול משיריו, בעוד שלום חנוך זכה בתואר בגלגלצ לאחר צאת אלבומו אור ישראלי. באותה השנה פורצת לטלוויזיה התוכנית כוכב נולד אשר תתן את אותותיה במצעדים הבאים. המצעד השנתי של רשת ג': המצעד השנתי של גלגלצ: סנוניות ראשונות מתוך התוכנית כוכב נולד יוצאות לדרך – שי גבסו הוכתר ל"תגלית השנה" בעקבות אלבום הבכורה, ושירו "יום ועוד יומיים" נבחר ל"שיר השנה" במצעדים של גלגלצ ושל רשת ג'. בגלגלצ זכה גבסו גם בתואר "זמר השנה". נינט טייב, הזוכה הראשונה של התוכנית, מתברגת גבוה במצעד עם הביצוע לשיר "ים של דמעות" אשר העניק לה את הניצחון בתוכנית. ברשת ג' זכה אהוד בנאי בתואר זמר השנה. מאיה בוסקילה זכתה בתואר "זמרת השנה" בשני המצעדים, והדג נחש בתואר "להקת השנה". המצעד השנתי של רשת ג': המצעד השנתי של גלגלצ: מירי מסיקה קטפה את כל שלושת התארים וזכתה בתואר "זמרת השנה", "פריצת השנה" ו"שיר השנה" ("לשם") בגלגלצ. ברשת ג' זכתה מסיקה בתואר "תגלית השנה". שירי מימון זכתה ב"שיר השנה" ("השקט שנשאר") וב"זמרת השנה" במצעד של רשת ג' לאחר הופעתה באירוויזיון וצאת אלבום הבכורה שלה. עברי לידר זכה ב"זמר השנה" והפרויקט של עידן רייכל בתואר "להקת השנה" בשני המצעדים. המצעד השנתי של רשת ג': המצעד השנתי של גלגלצ: קרן פלס זכתה בתואר "זמרת השנה" ו"תגלית השנה" בגלגלצ וברשת ג'. הראל סקעת ושירו "ואת", שכתבה והלחינה פלס, זכו בתואר "זמר השנה" ו"שיר השנה" בשני המצעדים. בגלגלצ הייתה זו השנה השנייה ברציפות ששיר שכתבה פלס זכה בתואר "שיר השנה". הדורבנים זכו בתואר "להקת השנה" בגלגלצ, ובית הבובות זכו בתואר ברשת ג'. המצעד השנתי של רשת ג': המצעד השנתי של גלגלצ: מירי מסיקה זכתה בתואר "זמרת השנה", אריק ברמן זכה בתואר "זמר השנה" ו"תגלית השנה" ולהקת סינרגיה זכתה בתואר "הרכב השנה" בשני המצעדים של גלגלצ ורשת ג'. השיר "תראי זה אני" של להקת סינרגיה זכה בתואר "שיר השנה" בגלגלצ. "עכשיו אתה חוזר בחזרה" של מירי מסיקה, אותו כתב והלחין ברמן, זכה בתואר "שיר השנה" ברשת ג'. המצעד השנתי של רשת ג': המצעד השנתי של גלגלצ: עלמה זהר זכתה בתואר "תגלית השנה" במצעדים של גלגלצ ושל רשת ג'. עלמה זהר זכתה בגלגלצ גם בתואר "זמרת השנה", בעוד שברשת ג' זכתה בתואר זה קרן פלס. בתואר "זמר השנה" זכה בגלגלצ הזמר קובי אפללו וברשת ג' הזמר אייל גולן. בתואר "הרכב השנה" זכו בשני המצעדים רן דנקר ועילי בוטנר. השיר "דבש", בביצועם של ארי גורלי ורעות יהודאי, אשר נכתב על ידי טל רביב והולחן על ידי גורלי עצמו, זכה בתואר "שיר השנה" בגלגלצ. בתואר המקביל ברשת ג' זכה השיר "הוזה אותך מולי" בביצוע אייל גולן, שנכתב על ידי יוסי בן-דוד ללחן של קיריקי פפדפולו. המצעד השנתי של רשת ג': המצעד השנתי של גלגלצ: אביתר בנאי זכה בתואר "זמר השנה" במצעדים של גלגלצ ושל רשת ג'. רונה קינן זכתה בתואר "זמרת השנה" בגלגלצ אף על פי שלא הכניסה ולו שיר אחד למצעד של התחנה, בעוד שרית חדד זכתה במצעד רשת ג'. בשני המצעדים זכו ב"הרכב השנה" הפרויקט של עידן רייכל וב"תגלית השנה" דור דניאל. בגלגלצ זכה בתואר "שיר השנה" שירו של אביתר בנאי "עד מחר". ברשת ג' זכה בתואר שיר השנה שירו של אייל גולן "זה אני", הייתה זו הפעם הראשונה מאז 1980 שזמר, זמרת או להקה זוכים פעמיים רצופות בתואר זה ברשת ג'. המצעד השנתי של רשת ג': המצעד השנתי של גלגלצ: פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.